În scopul igienizării rezervorului de apă potabilă din localitatea Curături, 150 mc capacitate, luni 4 martie 2024, în intervalul orar estimat 08.00 – 19.00, furnizarea apei potabile va fi întreruptă către utilizatorii din localitatea Curături, comuna Ciurea, jud. Iași.
La reluarea furnizării apei, există posibilitatea ca apa să înregistreze valori mai mari ale parametrului turbiditate, situație în care robinetul trebuie lăsat deschis timp de câteva minute, pentru ca apa să revină la caracteristicile normale de potabilitate. Dacă situația persistă, sunați la
APAVITAL S.A., iar o echipă de lucru specializată se va deplasa în zonă pentru a soluționa problema sesizată.
În vederea evitării eventualelor efecte negative cauzate de lipsa apei, APAVITAL S.A. Iași recomandă utilizatorilor afectați să-şi creeze rezerve de apă potabilă pentru perioada de întrerupere.
Pentru informații suplimentare sau alte sesizări, utilizatorii pot suna la numărul de telefon 0232.969.
Serviciul Marketing și Relații cu Publicul